Απόφαση του Γενικού Δικαστηρίου (όγδοο τμήμα) της 12ης Ιουλίου 2018 – Hitachi Metals κατά Επιτροπής
(Υπόθεση T‑448/14)
«Ανταγωνισμός – Συμπράξεις – Ευρωπαϊκή αγορά των ηλεκτρικών καλωδίων – Απόφαση με την οποία διαπιστώνεται παράβαση του άρθρου 101 ΣΛΕΕ – Διαρκής και ενιαία παράβαση – Απόδειξη της παραβάσεως – Διάρκεια της συμμετοχής – Δημόσια αποστασιοποίηση – Υπολογισμός του ποσού του προστίμου – Σοβαρότητα της παραβάσεως – Πλήρης δικαιοδοσία»
1.      Συμπράξεις – Απαγορεύονται – Παραβάσεις – Συμφωνίες και εναρμονισμένες πρακτικές που συνιστούν ενιαία παράβαση – Καταλογισμός ευθύνης σε επιχείρηση για το σύνολο της παραβάσεως – Προϋποθέσεις – Παραβατικές πρακτικές και ενέργειες οι οποίες εντάσσονται σε συνολικό σχέδιο – Εκτίμηση
(Άρθρο 101 § 1 ΣΛΕΕ)
(βλ. σκέψεις 47-50, 84, 94-96)
2.      Ανταγωνισμός – Διοικητική διαδικασία – Απόφαση της Επιτροπής διαπιστώνουσα παράβαση – Η Επιτροπή φέρει το βάρος αποδείξεως της παραβάσεως και της διάρκειάς της – Τρόπος αποδείξεως – Προσφυγή σε μια δέσμη ενδείξεων – Απαιτούμενος βαθμός αποδεικτικής ισχύος όσον αφορά τις επιμέρους ενδείξεις – Επιτρέπεται η συνολική εκτίμηση δέσμης ενδείξεων – Τήρηση της αρχής του τεκμηρίου αθωότητας
(Άρθρο 101 § 1 ΣΛΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 48)
(βλ. σκέψεις 117-123, 158, 159, 173, 174)
3.      Ανταγωνισμός – Διοικητική διαδικασία – Απόφαση της Επιτροπής διαπιστώνουσα παράβαση – Η Επιτροπή φέρει το βάρος αποδείξεως της παραβάσεως και της διάρκειάς της – Περιεχόμενο της έννοιας του βάρους αποδείξεως – Απόδειξη της παύσεως της παραβάσεως – Μη αποστασιοποίηση από τις ληφθείσες αποφάσεις – Δημόσια αποστασιοποίηση – Κριτήρια εκτιμήσεως
(Άρθρο 101 § 1 ΣΛΕΕ)
(βλ. σκέψεις 131-133, 168-172)
4.      Ανταγωνισμός – Διοικητική διαδικασία – Απόφαση της Επιτροπής διαπιστώνουσα παράβαση – Χρησιμοποίηση δηλώσεων άλλων επιχειρήσεων που μετείχαν στην παράβαση ως αποδεικτικών μέσων – Επιτρέπεται
(Άρθρο 101 § 1 ΣΛΕΕ· ανακοίνωση 2006/C 298/11 της Επιτροπής)
(βλ. σκέψεις 140-142)
5.      Δίκαιο της Ευρωπαϊκής Ένωσης – Αρχές – Δικαίωμα αποτελεσματικής δικαστικής προστασίας – Δικαστικός έλεγχος των αποφάσεων της Επιτροπής στον τομέα του ανταγωνισμού – Έλεγχος νομιμότητας – Στοιχεία που πρέπει να λαμβάνονται υπόψη – Στοιχεία προγενέστερα και μεταγενέστερα της προσβαλλομένης αποφάσεως – Στοιχεία προσκομισθέντα στο πλαίσιο της διοικητικής διαδικασίας ή προσκομισθέντα για πρώτη φορά στο πλαίσιο της προσφυγής ακυρώσεως – Περιλαμβάνονται
(Άρθρα 101 και 263 ΣΛΕΕ)
(βλ. σκέψεις 163-165)
6.      Ανταγωνισμός – Πρόστιμα – Ύψος – Καθορισμός – Προσαρμογή του βασικού ποσού – Ελαφρυντικές περιστάσεις – Συμπεριφορά αποκλίνουσα από τη συμφωνηθείσα στο πλαίσιο της συμπράξεως, η οποία συνεπάγεται ανταγωνιστική συμπεριφορά στην αγορά – Εκτίμηση
(Κανονισμός 1/2003 του Συμβουλίου, άρθρο 23 §§ 2 και 3· ανακοίνωση της Επιτροπής 2006/C 210/02, σκέψη 29)
(βλ. σκέψεις 181-191)
7.      Ανταγωνισμός – Πρόστιμα – Ύψος – Καθορισμός – Εξουσία εκτιμήσεως της Επιτροπής – Δικαστικός έλεγχος – Πλήρης δικαιοδοσία του δικαστή της Ένωσης – Περιεχόμενο
(Άρθρο 261 ΣΛΕΕ· κανονισμός 1/2003 του Συμβουλίου, άρθρο 31)
(βλ. σκέψεις 195, 196)
Αντικείμενο
Προσφυγή δυνάμει του άρθρου 263 ΣΛΕΕ με αίτημα, αφενός, την ακύρωση της αποφάσεως C(2014) 2139 τελικό της Επιτροπής, της 2ας Απριλίου 2014, σχετικά με διαδικασία εφαρμογής του άρθρου 101 [ΣΛΕΕ] και του άρθρου 53 της Συμφωνίας για τον ΕΟΧ (υπόθεση AT.39610 – Ηλεκτρικά καλώδια), κατά το μέρος που αφορά την προσφεύγουσα, και, αφετέρου, τη μείωση του προστίμου που επιβλήθηκε σε αυτήν.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει τη Hitachi Metals Ltd στα δικαστικά έξοδα.